สุดารัตน์ บอกการทำปฏิวัติ ไม่แก้ปัญหานักการเมืองทุจริต
สุรินทร์ ชี้ พรรคการเมืองจะต้องไม่เป็นพาหะพิเศษเพื่อการลงทุน แต่ต้องเป็นพรรคเพื่ออุดมการณ์ ไม่ควรให้คะแนนเสียงปชช. เป็นสินค้า ด้าน คุณหญิงหน่อย ระบุ 83 ปี ปชต.ไทยถูกตัดตอนมาตลอด บอกการทำปฏิวัติไม่แก้ปัญหานักการเมืองทุจริต แนะ ร่างรธน.ใหม่ ไม่ควรระบุกำจัดนักการเมืองเลว เพราะจะกลับไปสู่วังวนเดิม,เมื่อวันที่ 21 ก.ย. 58 น. ที่รัฐสภา คณะกรรมาธิการการเมือง สภานิติบัญญัติแห่งชาติ (สนช.) จัดสัมมนาในหัวข้อ การพัฒนาการเมือง เพื่อความยั่งยืนของระบอบประชาธิปไตยไทย โดยมี นายสุรินทร์ พิศสุวรรณ อดีตเลขาธิการอาเซียน คุณหญิงสุดารัตน์ เกยุราพันธุ์ แกนนำพรรคเพื่อไทย และนายกล้าณรงค์ จันทิก สมาชิก สนช. เข้าร่วมด้วย,             ,โดย นายกล้าณรงค์ กล่าวว่า เราต้องมองว่า ความสำคัญในระบอบประชาธิปไตยสิ่งที่สำคัญและเป็นรากฐาน คือ พรรคการเมือง ฉะนั้นพรรคการเมืองเป็นตัวหลักในการชี้และนำทางไปสู่ระบอบประชาธิปไตย อย่างแท้จริง ปัญหาที่ต้องมองต่อไป พรรคการเมืองในปัจจุบัน เป็นพรรคการเมืองแบบอุดมคติ ถึงเวลาแล้วที่บ้านเมืองเราต้องเดินไปสู่จุดปฏิรูป และเปลี่ยนแปลง เรายึดระบบอุปถัมภ์มากกว่าคุณธรรม ทำให้คนมีอุดมการณ์เข้ามาทำงานได้ยาก เพราะเรายึดคนมีอำนาจ คนมีเงินมากกว่า จึงเกิดปัญหาใหญ่ขึ้น แต่ที่ตนหวังคือ นักการเมืองต้องแก้ไข การปฏิรูปนั้นไม่ได้อยู่ที่รัฐบาล แต่หัวใจของการปฏิรูปอยู่ที่ประชาชน เราต้องทำให้ประชาชนเข้าใจว่าการบริหารประเทศ ไม่ใช่หน้าที่หรือเป็นเรื่องของรัฐบาล แต่เป็นหน้าที่ของประชาชน รัฐบาลเป็นเพียงกลไกที่ขับเคลื่อนไปสู่จุดที่ประชาชนต้องการ ทั้งหมดนี้ความสำคัญจะอยู่ที่พรรคการเมือง,ด้าน นายสุรินทร์ กล่าวว่า ได้คำถามจากต่างประเทศบ่อยครั้งว่า เกิดอะไรขึ้นกับประเทศไทย เป็นเรื่องที่ตอบยาก แต่ตอบได้ว่าประเทศไทยกำลังหาจุดสมดุลใหม่ให้กับตัวเอง 83 ปี ที่ผ่านมาเราถือว่าล้มเหลว 1 ปีครึ่ง ระบบของเราไม่มีเสถียรภาพ นอกจากนี้ พรรคการเมืองต้องไม่ใช่พรรคชั่วครู่ ชั่วยาม เพื่อผลประโยชน์ ไม่ใช่พรรคข้ามคืน ไม่ใช่พรรคที่หาทางออกของประเทศชาติ แต่ต้องอยู่บนพื้นฐานทางออกของประชาธิปไตย รวมถึงพรรคการเมืองจะต้องไม่เป็นพาหะพิเศษเพื่อการลงทุน ไม่จัดตั้งขึ้นเพื่อฉกฉวยโอกาสเฉพาะหน้า แต่ต้องจัดตั้งขึ้นเพื่อดอุดมการณ์ หากเรามีพรรคการเมืองที่มีอุดมการณ์ชัดเจน มีวิธีมองปัญหา วิธีวิเคราะห์ปัญหาในกระบวนการประชาธิปไตยจะชัดเจนและยั่งยืน ดังนั้นพรรคการเมืองจะต้องไม่ตั้งขึ้นมาเพื่อธุรกิจพิเศษเฉพาะหน้า เพื่อการต่อรองขอเก้าอี้ เราจะกำหนดได้หรือไม่ในกฎหมาย ว่าจะต้องไม่มีการควบรวมยุบพรรคหลังการเลือกตั้ง เพราะการทำแบบนี้คือการหาเสียงข้างมาก ที่เป็นเหมือนใบอนุญาตไปทำอะไรก็ได้ ดังนั้นอย่าให้คะแนนเสียงของประชาชนเป็นสินค้า อย่าให้การเลือกตั้งเป็นการตลาด กรอบกฎหมายใหม่ต้องป้องกันสิ่งเหล่านี้ไม่ให้เกิดขึ้น,ขณะที่คุณหญิงสุดารัตน์ กล่าวว่า การยกร่างรัฐธรรมนูญในฉบับที่กำลังจะร่างเป็นฉบับที่ 21 ของ 83 ปีประชาธิปไตยไทย บนเส้นทางประชาธิปไตย เราลองผิดลองถูก ใช้เวลานาน ถ้าเปรียบก็คือบุคคลที่เข้าสู่วัยชรา เราเป็นประเทศหนึ่งในโลกที่ทำลายสถิติปฏิวัติรัฐประหารมากที่สุด คงโทษส่วนใดส่งหนึ่งไม่ได้ ต้องมององค์รวมว่า เกิดอะไรขึ้น ผู้ที่มีบทบาทหน้าที่โดยตรง คือ พรรคการเมือง นักการเมือง เราอยู่บนสมมติฐานที่ว่านักการเมือง พรรคการเมืองเลว จึงต้องตัดปัญหาวงจรอุบาทว์ของพรรคการเมือง และนักการเมือง เพราะเราไม่ได้เชื่อและศรัทธาในอำนาจประชาธิปไตยประชาชน แต่เชื่อว่าประชาชน ยังด้อยพัฒนาไม่มีความรู้พอ เราจึงใช้วิธีพิเศษเข้ามาตัดตอนอำนาจตลอดเวลา 83 ปี เราใช้วิธีนี้มาตลอดและไม่ใช่ทางออกของการแก้ปัญหา แต่เป็นการเกิดของกับดัก และหลุมดำของปัญหามากขึ้น,คุณหญิงสุดารัตน์ กล่าวต่อว่า การทุจริตโกงกิน เกิดต่อเนื่อง ไม่ว่าจะเกิดในรัฐบาลที่เข้มแข็ง ถ้าเราไม่แก้ปัญหาแม้มีรัฐบาลที่เข้มแข็ง รัฐบาลผสมก็จะแก้ปัญหานี้ไม่ได้ ขณะนี้ปัญหาทั้งหมดเดินมาถึงจุดนี้ เราลองผิดลองถูก อย่างแรกนักการเมือง พรรคการเมืองต้องร่วมรับผิดชอบสิ่งที่เกิดขึ้น และต้องเป็นผู้ที่เริ่มต้นปฏิรูป ปฏิวัติตัวเอง ซึ่งแนวทางพัฒนาพรรคการเมืองให้เป็นสถาบันการเมือง คือ ต้องห้ามสมาชิกเป็นเจ้าของพรรค สมาชิกพรรคและประชาชนต้องเป็นเจ้าร่วมกัน ส่วนระบบทุนเป็นเรื่องสำคัญ ถ้ามีการผูกขาดของเจ้าของเดียว โอกาสการพัฒนาของพรรคการเมืองจะไม่เกิดขึ้น พรรคการเมืองต้องรับผิดชอบต่อนักการเมืองที่ตนนำเสนอ และนโยบายที่ต้องรับผิดชอบด้วย อย่างไรก็ตาม พรรคฝ่ายค้าน ฝ่ายที่เป็นรัฐบาลในอดีต จะต้องปฏิรูปตัวเอง ในโอกาสนี้ที่ คณะรักษาความสงบแห่งชาติ (คสช.) ให้เว้นวรรคทางการเมือง จะต้องทบทวนบทบาทและบทเรียนที่ผ่านมา เพื่อวางแผนพัฒนาการเมือง และแน่นอนว่านโยบายของแต่ละพรรคที่ออกไป ต้องเป็นนโยบายที่ถูกใจ ซึ่งจะเรียกว่าประชานิยมหรือประชารัฐก็แล้วแต่ แต่ขอให้ถูกใจก็พอ และตอบโจทย์การแก้ปัญหาประเทศ ถ้าไม่ถูกใจประชาชนก็ไม่รู้จะออกไปทำไม,การแก้ปัญหาไม่ให้นักการเมือง ทุจริต ไม่โกงกิน ซื้อเสียง จะแก้ด้วยการปฏิวัติรัฐประหาร แก้ด้วยการเขียนรัฐธรรมนูญขึ้นมาใหม่ไม่ได้ จะเห็นว่า 83 ปีที่ผ่านมา เราแก้ไม่ได้ ถ้าแก้ได้แก้ไปแล้ว วันนี้รัฐธรรมนูญที่ร่างขึ้นใหม่ อย่าตั้งโจทย์ว่าการเมือง นักการเมืองเลวต้องกำจัด ถ้าเรายังตั้งโจทย์เดิมกำจัดไม่ได้ ปัญหายังวนอยู่อย่างเดิม แต่ถ้าเราเปลี่ยนเป็นพยายามเข้าใจปัญหาที่เกิดขึ้น เปลี่ยนจากคำว่ากำจัดเป็นพัฒนา และใช้โอกาสการร่างรัฐธรรมนูญใหม่ครั้งนี้ เป็นโอกาสทำให้เกิดการเปลี่ยนแปลงครั้งใหญ่ให้ได้ และการร่างรัฐธรรมนูญอย่าเอาแค่ความคิดของคณะกรรมการร่างรัฐธรรมนูญ (กรธ.) 21 คน แล้วเขียนรัฐธรรมนูญ ว่าต้องกำจัดสิ่งเลวร้ายทางการเมือง เพราะถ้าหากยังคิดแบบนั้น จะหนีไม่พ้นวงจรเดิม นักการเมืองที่ดีต้องรักษาประชาธิปไตยได้ ให้ใช้ตัวรัฐธรรมนูญ ฉบับสนับสนุนส่งเสริมให้เกิดการเปลี่ยนแปลงที่ดี เราเปลี่ยนวิธีการเขียนรัฐธรรมนูญจาก กรธ. 21 คนได้ ด้วยการขอให้ฟังเสียงจากภาคประชาชน จึงจะเป็นรัฐธรรมนูญที่ศักดิ์สิทธิ์ ไม่ใช่เป็นรัฐธรรมนูญที่บังคับใช้ แต่เป็นรัฐธรรมนูญที่ยอมรับได้ คุณหญิงสุดารัตน์กล่าว
สุรินทร์ ชี้ พรรคการเมืองจะต้องไม่เป็นพาหะพิเศษเพื่อการลงทุน แต่ต้องเป็นพรรคเพื่ออุดมการณ์ ไม่ควรให้คะแนนเสียงปชช.เป็นสินค้า ด้าน คุณหญิงหน่อย ระบุ 83 ปี ปชต.ไทยถูกตัดตอนมาตลอด บอกการทำปฏิวัติไม่แก้ปัญหานักการเมืองทุจริต
สภานิติบัญญัติแห่งชาติ,ร่างรัฐธรรมนูญ,คอร์รัปชั่น,ระบอบประชาธิปไตย,สุดารัตน์ เกยุราพันธุ์,คุณหญิงหน่อย,แกนนำพรรคเพื่อไทย,การยกร่างรัฐธรรมนูญ,คณะกรรมการร่างรัฐธรรมนูญ,นักการเมือง,ทุจริต,สนช.,กรธ.,ข่าว,ไทยรัฐออนไลน์,ข่าวการเมือง